খানবাহাদুর আহসানউল্লা স্বর্ণপদক ২০১৭ পেলেন ব্যারিস্টার রফিক-উল হক। সমাজসেবা এবং স্বনামধন্য প্রবীণ আইনজীবী হিসেবে তাঁকে এই স্বর্ণপদক দেওয়া হয়। অনুষ্ঠানে প্রধান অতিথি হিসেবে উপস্থিত থেকে প্রধান বিচারপতি সৈয়দ মাহমুদ হোসেন ব্যারিস্টার রফিক-উল হকের হাতে এই পদক তুলে দেন। গতকাল শনিবার রাজধানীর তেজগাঁওয়ে আহসানউল্লা বিজ্ঞান ও প্রযুক্তি বিশ্ববিদ্যালয়ের অধ্যাপক ড. এম এইচ খান অডিটরিয়ামে এই স্বর্ণপদক প্রদান অনুষ্ঠানের আয়োজন করে ঢাকা আহ্ছানিয়া মিশন।